ఓ.ఎల్. థామస్

ఒలక్కెంగల్ లూయిస్ థామస్  (జననం 13 జూలై 1946) ఒక భారతీయ అథ్లెటిక్ క్రీడాకారుడు. 1970 ఆసియా క్రీడలలో, 1979 ఆసియా అథ్లెటిక్స్ ఛాంపియన్షిప్స్‌లో భారత జట్టులో పాల్గొని రజత పతకాలు గెలిచాడు. 
విశేషాలు
ఇతడు పావరట్టిలోని సెయింట్ జోసెఫ్ హైస్కూలులో చదివాడు. 1983లో కలకత్తాలోని నేతాజీ సుభాష్ నేషనల్ ఇన్స్‌టిట్యూట్ ఆఫ్ స్పోర్ట్స్‌లో అథ్లెటిక్స్ కోచింగ్ డిప్లొమా చదివాడు. ఇతడు 1964 నుండి 1972 వరకు భారతీయ వాయుసేనలో పనిచేశాడు.1972 నుండి 1975 వరకు టాటా మోటార్స్ సంస్థలో పనిచేశాడు. 1975లో పశ్చిమ బెంగాల్ రాష్ట్రం బర్నపూర్‌లోని ఇండియన్ ఐరన్ అండ్ స్టీల్ కంపెనీ (IISCO) స్టీల్ పాంటులో స్పోర్ట్స్ ఆఫీసర్‌గా చేరి 2006లో పదవీ విరమణ చేశాడు.క్రీడాధికారిగా ఇతడు అనేక మంది జాతీయ స్థాయి క్రీడాకారులకు శిక్షణ ఇచ్చాడు. ఇతడు మలయాళ భాషలో దాహం అనే నవల రచించాడు. ఇది క్రీడల నేపథ్యంలో మలయాళంలో వెలువడిన మొట్టమొదటి నవలగా గుర్తించబడింది.

పతకాలు
ఇతడు 1970లో థాయ్‌లాండ్ రాజధాని బ్యాంకాక్‌లో జరిగిన ఆసియా క్రీడలలో కెన్నెత్ పావెల్, ఎ.పి. రామస్వామి, రమేష్ తవ్డేలతో కలిసి 4×100 మీ రిలే పరుగు పందెంలో లక్ష్యాన్ని 40.9 సెకెన్లలో ఛేధించి కాంస్య పతకాన్ని గెలుచుకున్నాడు. ఇది జాతీయ రికార్డు. 1979లో జపాన్ రాజధాని టోక్యోలో జరిగిన మూడవ ఆసియా అథ్లెటిక్స్ ఛాంపియన్షిప్స్‌లో ఆదిల్ సుమారివాలా, రామస్వామి జ్ఞానశేఖరన్, తమిళరసన్‌లతో కలిసి 4×100 మీ రిలే పరుగు  కాంస్యపతకాన్ని సాధించాడు.

+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1970   ఆసియా క్రీడలు బ్యాంకాక్, థాయిలాండ్ 3వ   4 X 100 మీ.రిలే  40.9జాతీయ రికార్డ్ 1979  ఆసియా ఛాంపియన్షిప్స్ టోక్యో, జపాన్ 3వ  4 X 100 మీ.రిలే   40.41  జాతీయ రికార్డ్

మూలాలు

Category:జీవిస్తున్న ప్రజలు
Category:కేరళ క్రీడాకారులు
Category:1953 జననాలు
వర్గం:ఆసియా అథ్లెటిక్స్ ఛాంపియన్‌షిప్స్‌లో పతకం సాధించిన భారతీయులు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు